**HBKIK „Hibajavító” nyereményjáték**

**Játékszabályzata**

1. **A Játék Szervezője:**

A Hajdú-Bihar Megyei Kereskedelmi és Iparkamara (székhely: 4025 Debrecen, Petőfi tér 10.,09-03-0001322; adószám: 18544488-2-09, bankszámlaszám: 10300002-34611849-00003285, képviseli: Dr. Skultéti Éva főtitkár), mint Szervező (a továbbiakban: „Szervező”)

**„Hibajavító” nyereményjátékot** (továbbiakban: „Játék”)

szervez az alábbi feltételekkel és módon:

1. **A Játék Résztvevői:**

A Játékban részt vehet minden 14. életévét betöltött természetes személy (a továbbiakban: „Résztvevő”).

Amennyiben a résztvevő cselekvőképességében korlátozott, úgy részvétel során tett nyilatkozattételre, továbbá a nyereményével kapcsolatos érdemi ügyintézésre, valamint a nyereménye átvételére csak a törvényes képviselőjével együtt jogosult!

A Játékban nem vehetnek részt a Szervező alkalmazottai, valamint ezen személyek Ptk. 8:1. § (1) bekezdés 1. pontjában meghatározott közeli hozzátartozói. A Játékban továbbá azon személyek sem vehetnek részt, akik a megfejtendő rejtvény megalkotásában részt vettek, azt létrehozták és ezen személyek Ptk. 8:1. § (1) bekezdés 1. pontjában meghatározott közeli hozzátartozói.

A Játékban való részvétel a jelen hivatalos Részvételi- és Játékszabályzat (a továbbiakban: „Szabályzat”) automatikus elfogadását jelenti.

1. **A Játék leírása:**

A Szervező jelen Játék keretében rejtvényt jelentet meg az időszakos kiadványában. Ha a Résztvevő a rejtvény megfejtését elküldi a Szervezőnek és ezzel egyidejűleg regisztrál az alábbiakban részletezett módon, akkor részt vesz a feladvány megfejtői között tartott sorsoláson. Az a Résztvevő nyer, akinek a megfejtése helyesnek bizonyul és megfelel jelen Játékszabályzatban foglalt feltételeknek.

1. **A Játék időtartama:**

A Játék a kiadvány megjelenésének napjától kezdődik és a 2019. május 31-éig tart.

1. **A Játékban való részvételhez szükséges regisztráció:**

A Játékban való részvételhez regisztráció szükséges, melynek menete a következő:

A Résztvevő a megfejtés elküldésével együtt az alábbi adatokat köteles megadni:

* nevét – kötelező
* e-mail címét - kötelező
* születési dátumát - kötelező
* címét - nem kötelező
* telefonszámát - nem kötelező

A regisztráció a Játék teljes időtartamára érvényes, egy e-mail címmel csak egyszer lehet regisztrálni, egy e-mail címről kizárólag egy megfejtés küldhető. A Szervező azon résztvevők közül sorsol, akik a Játékban való részvételhez szükséges adataikat hiánytalanul megadták.

1. **Megfejtés benyújtásának lépései:**

A résztvevő az 5. pontban jelölt kötelező adatokkal együtt a [kommunikacio@hbkik.hu](mailto:kommunikacio@hbkik.hu) címre elküldi az általa helyesnek vélt megfejtést. A hiánytalan regisztráció és helyes megfejtés megküldését követően a résztvevő automatikusan részt vesz a sorsoláson.

A résztvevő az adott feladvány megfejtését a feladványt tartalmazó kiadványban meghatározott határidő alatt töltheti fel. A résztvevő a feltöltött megfejtését módosíthatja az adott megfejtés beküldésére megadott határidő alatt.

1. **Sorsolás helye, ideje:**

A Sorsolás helyszíne a Szervező 4025 Debrecen, Vörösmarty u. 13-15. szám alatti irodaháza.

A Sorsolás a véletlenség elvének eleget tevő kézi módszerrel (urna) történik. A sorsolás nyilvános, azonban a sorsoláson való részvételi szándékot előzetesen a 6. pontban jelölt e-mail címre történő üzenetben kötelező jelezni. A Szervező 5 Nyertest és 5 Pótnyertest sorsol ki.

A Sorsolás pontos időpontja a [www.hbkik.hu](http://www.hbkik.hu) honlapon kerül közzétételre.

1. **Nyertes Résztvevők:**

A Szervező azon Résztvevők közül sorsol, akik a Játékban való részvételhez szükséges adataikat hiánytalanul megadták és a helyes megfejtést a vonatkozó címre elküldték. A Sorsoláson 10 Résztvevő kerül kisorsolásra. A Szervező a kisorsolt Résztvevők közül azt az 5 Résztvevőt tekinti Nyertesnek, akinek a megfejtése helyesnek bizonyul és megfelel a Játékszabályzatban foglalt feltételeknek.

Azon Résztvevő, aki kisorsolásra került, de nem adta meg helyesen a kötelező adatokat, vagy egyéb ok miatt kizárásra kerül, kiesik és helyébe az elsőként kisorsolt Pótnyertes lép.

Abban az esetben is a Pótnyertes lép a Nyertes helyére, ha a Nyertes a részére az általa megadott elérhetőségeire (e-mail/lakcím/telefonszám) megküldött értesítésre az elküldés napjától számított 10 napon belül nem válaszol, az e-mail cím nem létezik, illetve a Nyertes nem elérhető az általa megadott telefonszámon sem.

A Pótnyertesekre a Nyertesekre vonatkozó fenti szabályok ugyanúgy vonatkoznak. A Szervező a Sorsolást követően és a feltételek teljes körű ellenőrzése után 5 Nyertest hirdet ki.

1. **Nyeremények:**

A Játék során kamarai logóval ellátott ajándékcsomagok kerülnek kisorsolásra. A nyeremények köre változhat.

1. **Nyeremények átvétele**

A Nyertes által megadott e-mail címen a Szervező értesíti a nyertes Résztvevőt a sorsolást követő 5 munkanapon belül a nyereményéről és a nyeremény átvételének idejéről. A nyeremény átvételének helye a Sorsolás helye, illetve a Szervező ügyfélszolgálati irodái, melyek címe és nyitvatartási ideje a [www.hbkik.hu](http://www.hbkik.hu) weboldalon található.

Ha a Nyertes az értesítésben meghatározott határidőben nem veszi át a nyereményt, a Szervező úgy tekinti, hogy a nyereményről a Résztvevő írásbeli lemondó nyilatkozat nélkül lemondott. A Szervező ilyen esetben jogosult lesz az először kisorsolt Pótnyertes részére átadni a nyereményt. A Pótnyertes értesítésével, nyereményének átvételével illetve a kiesésével kapcsolatos eljárásra a nyertes Résztvevőre vonatkozó szabályok irányadók.

Amennyiben sem a nyertes Résztvevők, sem a Pótnyertesek nem veszik át a nyereményt, a Szervező azt ebben az esetben újra kisorsolja.

A Szervező a nyeremény átadásáig kizárhatja a Játékból azt a nyertes Résztvevőt, aki nem felel meg a jelen Szabályzatban leírt feltételeknek, ebben az esetben kiesik és a helyébe Pótnyertes lép.

1. **A Játékkal kapcsolatos egyéb kikötések:**

A Szervező fenntartja a jogot, hogy kizárjon minden olyan Résztvevőt, aki olyan adatokat adott meg, amelyek nem azonosíthatóak, vagy tévesek illetve nyilvánvalóan hamis adatokkal történt a regisztráció, ebből adódó bármilyen következmény tekintetében a Szervezőt semmilyen felelősség nem terheli.

Az ilyen adatokkal megadott megfejtések is részt vesznek a Játék sorsolásán tekintettel arra, hogy a Szervező a sorsolást megelőzően előzetes válogatást és vizsgálatot nem végez, a játékszabályzatban foglalt feltételek teljesülését a sorsolást követően tudja ellenőrizni. Mindezek alapján a Szervező jogosult a fenti feltételeknek nem megfelelő Résztvevőket a sorsolást követően érvénytelenség miatt kizárni.

1. **Adatvédelmi tájékoztató**

A Nyereményjátékkal kapcsolatos adatkezelés célja: a Játék megszervezése, lebonyolítása, a nyertesek értesítése és a nyeremények kézbesítése.

A Játékos a Játékban való részvétellel:

* + feltétel nélküli, kifejezett hozzájárulását adja ahhoz, hogy nevét, e-mail címét, továbbá nyertessége esetén a nyertes-lista kommunikálásához, illetve a nyeremény átadásához, átvételéhez nélkülözhetetlen személyes adatait, a Szervező és a nyereményjáték lebonyolításában közreműködő személyek a nyereményjáték lebonyolítása céljából a hatályos jogszabályok rendelkezéseinek megfelelően kezeljék;
  + tudomásul veszi, hogy a nyeremény átadásáról kép-, hang- és filmfelvétel készülhet, egyben hozzájárul ezen felvételek akár teljes egészének, akár részleteinek későbbi reklám-promócióhoz történő felhasználásához, idő- és alkalombeli korlátozás és külön díjazás nélkül.
  + feltétel nélkül beleegyezik abba, hogy adatait a Szervező jelen Játék lebonyolítása során felhasználja, továbbá, hogy azokat az általa adatok feldolgozásával megbízott adatfeldolgozó részére továbbítsa.
  + tudomásul veszi, hogy Szervező a Játékosok adatait a jelen pontban meghatározottaktól eltérő célokra nem kezeli, és nem dolgozza fel.
  + a Résztvevő a Játékban való részvétellel elfogadja jelen rendelkezéseket és tudomásul veszi, hogy önkéntes adatszolgáltatása alapján a regisztráció során megadott személyes adatai kezelése a Játékba történő regisztrációval kezdődik és addig tart, amíg az adatkezeléssel érintett az adatok törlését az adatkezelőtől nem kéri, de legfeljebb 5 évig.

A Szervező, mint adatkezelő az érintett által megadott személyes adatokat harmadik személy részére nem továbbítja, azokat kizárólag az adatkezelő munkavállalói ismerhetik meg. Az adatkezelő az adatokat megfelelő intézkedésekkel védi, különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint, a véletlen megsemmisülés, sérülés, továbbá az alkalmazott technika megváltozásából fakadó hozzáférhetetlenné válás ellen.

Azok, akik a Játékra regisztrálnak, tudomásul veszik és kifejezetten hozzájárulnak ahhoz, hogy nyertesség esetén nevüket és születési idejüket (illetve életkorukat) a Kiíró minden további feltétel és ellenérték nélkül, kizárólag a Játékkal kapcsolatosan nyilvánosságra hozza.

A Résztvevők a Játékban történő részvétellel tudomásul veszik, hogy a Szervező nem vizsgálja, hogy a Résztvevők a Játék során megadott személyes adataikat (pl.: e-mail cím) jogszerűen, illetve a saját adataikat adták-e meg. A személyes adatok kezelése és feldolgozása az alábbiakra terjed ki: név, telefonszám, e-mail cím, lakcím, születési dátum.

Amennyiben a Résztvevő adatai törlését, vagy módosítását kéri, úgy erre irányuló kérelmét a megfejtés beküldésére megadott címre küldheti el.

A Szervező adatvédelmi tájékoztatója az alábbi linken érhető el: http://hbkik.hu/hu/hajdu-bihar-megyei-kereskedelmi-es-iparkamara/adatvedelem-16313

A Résztvevők a személyes adataik kezelése körében észlelt jogsérelem esetén a Nemzeti Adatvédelmi és Információszabadság Hatósághoz fordulhatnak ([ugyfelszolgalat@naih.hu](mailto:ugyfelszolgalat@naih.hu) és a 1125 Budapest, Szilágyi Erzsébet fasor 22/c), illetve bírósághoz fordulhatnak.

1. **A Játékkal kapcsolatos egyéb rendelkezések:**

A Játékszabályzat módosításának jogát a Szervező fenntartja. A jelen szabályzat megváltozásáról a Szervező a Résztvevőket a korábbi felhívásnak megfelelő formában a megváltoztatást követően haladéktalanul tájékoztatja.

A Szervező nem oszt ki a jelen Játék kommunikációs anyagain fel nem tüntetett további nyereményt. A Játék kommunikációs anyagain látható képek csak illusztrációk. A nyeremények másra át nem ruházhatók, nem becserélhetők és pénzre át nem válthatók.

A Játék esetleges hibáiból, hiányosságaiból, hibás működéséből, a Játék során bekövetkezett késésekből eredő vagy ahhoz kapcsolódó költségekért, károkért, illetőleg a Résztvevőnél felmerülő károkért (például: technikai jellegű pontatlanságért, nem teljesítésért, hibáért, hiányért, megszakításért, törlésért, működésbeli vagy átviteli késésért, számítógépes vírusért, a kommunikációs vonal hibájáért, valamint a rögzített adatok ellopásáért, megsemmisítéséért, illetve jogosulatlan hozzáférésért, módosításáért vagy használatáért) való felelősséget kizárja a Szervező. A Játékban való részvétel a Játékszabályzat automatikus elfogadását jelenti.

A Szervező fenntartja magának azt a jogot, hogy bármikor, előzetes bejelentés és indoklás nélkül a jelen Játék szabályait módosítsa, tetszőleges időtartamra felfüggessze vagy befejezze. A Szervező bármikor jogosult a jelen Játékszabályzat feltételeit megváltoztatni a Résztvevők egyidejű, megfelelő tájékoztatása mellett, melyet a <http://hbkik.hu> oldalon tesz közzé. Valamennyi módosítás a közzététel időpontjától érvényes.

A Szervező fenntartja azt a jogot, hogy manipuláció, szabálytalan játék, visszaélés, vagy ezek gyanúja, esetén a Játékból bárkit indoklás nélkül kizárjon.

A Játékra vonatkozó valamennyi információ, üzletek pontos címe és a Játékkal kapcsolatos Játékszabályzat elérhető a <http://hbkik.hu> oldalon, valamint további tájékoztatás kérhető a [kommunikacio@hbkik.hu](mailto:%20kommunikacio@hbkik.hu%20) e-mail címen.

Debrecen, 2019. április 27.

**Hajdú-Bihar Megyei Kereskedelmi és Iparkamara**

Szervező